[[BBC]] har ved flere lejligheder haft kontrovers med styret siden militærjuntaen overtog magten, blandt andet i forbindelse med kritisk dækning af, at to engelske statsborgere angiveligt var blevet [[svindel|svindlet]] fra deres [[virksomhed]] og [[ejendom]] i [[Phuket]] i 2015. Efterfølgende blev BBC's Sydøstasiens korrespondent, Jonathan Head, frataget pas og udrejsemulighed i februar 2017 og anklaget for [[ærekrænkelse]], hvilket kan medføre fem års fængsel.<ref>[https://www.theguardian.com/world/2017/feb/23/bbc-journalist-faces-defamation-charge-in-thailand BBC journalist faces defamation charge in Thailand (The Guardian, 23-02-2017, hentet 09-03-2017)]</ref> Anklagen blev imidlertid frafaldet ved første retsmøde i Phuket den [[24. august]] 2017.<ref>[http://www.nationthailand.com/national/30324755 Thai lawyer drops defamation suit against BBC reporter (The Nation, 24-08-2017, hentet 25-08-2017)]</ref> Og under dækningen af processionen med afdøde kong [[Bhumibol Adulyadej]]s båre fra ''Siriraj Hospital'' til ''[[Grand Palace]]'' blev transmissionen afbrudt flere gange, da myndighedernes censor ikke var enige i kommentatorens udtalelser.<ref>[http://www.khaosodenglish.com/featured/2016/10/16/govt-deplores-foreign-media-coverage-bbc-coverage-blocked/ GOVT DEPLORES FOREIGN MEDIA COVERAGE, BBC COVERAGE BLOCKED (Khaosod Englihs, 16-10-2016, hentet 09-03-2017)]</ref> ''[[BBC World Service]]'' har siden 1997, hvor den tidligere [[Storbritannien|engelske]] [[koloni]] [[Hong Kong]] blev overdraget til [[Kina]], transmitteret deres [[Censur|ucensurede]] asiatiske nyheder på 29 forskellige sprog fra en [[kortbølge]]sender i [[Nakhon Sawan]], 240&nbsp;km nord for Bangkok. Der er stadig mange områder, hvor nyheder via kortbølgeradio er en vigtig informationskilde. Den 20-årige lejeaftale på ejendommen med senderen udløb den [[1. januar]] 2017, hvorefter BBC standsene [[radioudsendelse]]rne. BBC gav ikke nærmere oplysninger om, hvorfor forhandlingerne var brudt sammen, men to kilder har efterfølgende nævnt, at netværkets thaisprogede tjeneste var blevet et ømt punkt, hvilket dog først kom frem i marts måned. Thailands royalistiske etablissement skulle være blevet opbragt over en profil af den ny konge, [[Vajiralongkorn|Maha Vajiralongkorn]], som BBC's Thai tjeneste offentliggjorde i oktober, kort efter kong Bhumibol Adulyadejs død.<ref>[http://www.themalaymailonline.com/world/article/bbcs-thai-transmission-towers-fall-silent-as-junta-talks-falter BBC’s Thai transmission towers fall silent as junta talks falter (Malay Mail Online, 08-03-2017, hentet 09-03-2017)]</ref> Det thailandske udenrigsministerium bekræftede at lejeaftalen var ophørt med udgangen af [[december]] 2016, men sagde, at det var BBC, der havde trukket sig fra forhandlingerne, der for øvrigt var indledt så sent, den [[21. december]], at man ikke kunne nå at blive færdige med en ny aftale inden den gamle udløb, da en ny aftale skulle sikre Thailand maksimale fordele, og aftalen skulle være overensstemmende med thailandske love og regler.<ref>[http://www.nationthailand.com/national/30308488 BBC unilaterally decided to pull out of broadcast station deal: Foreign Ministry (The Nation, 09-03-2017, hentet 10-03-2017)]</ref>
Politik